Toks protezavimo metodas yra rekomenduojamas, kada atstatyti dantis tiltais arba implantais yra neįmanoma, esant sveikatos arba anatomijos apribojimams. Įvertinti burnos ir žandikaulio situaciją bei protezavimo galimybes gali gydytojas protezuotojas, kuris ir priima sprendimą. Priklausomai nuo paciento dantų būklės, dantų atstatymui išsiimamais nuolatiniais protezais gali būti gaminami daliniai arba viso žandikaulio protezai. Daliniai protezai yra tvirtinami prie likusių gretimų dantų specialiais kabliukais, kurie nepažeidžia dantų paviršiaus. Viso žandikaulio protezų tvirtinimui yra sukurti specialūs klijai, kuriuos galima įsigyti burnos priežiūros priemonių parduotuvėse.